પરંતુ આ તો નાનકડું ગામ. રોજરોજ એકબીજાને મળે એ વાત કેટલા દિવસ ખાનગી રહે ? ગામના લોકો હવે વાતો કરવા લાગ્યા. આ વાત સુનીલાના સાસુ-સસરા સુધી પહોંચી. એમણે પુત્ર રાજેશને ચેતવ્યો અને તેની પત્ની સુનીલા પર નજર રાખવા કહ્યું પરંતુ દારૂની લતમાં ડૂબેલો રાજેશ કાંઇ સાંભળવા કે સમજવા તૈયાર નહોતો. એ કારણથી સુનીલા વધુ ખુલીને રમાકાંતને મળવા લાગી. પતિ જે આપી શકતો નહોતો તે મેળવવાના પ્રયાસમાં તે દિયરને રિઝવવા લાગી. સુનીલા પતિમાં જે ખૂટતું હતું તે દિયરમાં શોધવા લાગી હતી. રમાકાંતને આ બધું ગમતું હતું પરંતુ તે હજુ અવઢવમાં હતો.